Държавен вестник, бр. 109, 2025 г., стр. 238

СТР.  238	
Д Ъ Р Ж А В Е Н  В Е С Т Н И К 	
БРОЙ  109
КОМИСИЯ ЗА ФИНАНСОВ 
НАДЗОР
РЕШЕНИЕ № 723-УД
от 27 ноември 2025 г.
На основание чл. 13, ал. 1, т. 5 от Закона за 
Комисията за финансов надзор (ЗКФН) и чл. 95, 
ал. 1 от Закона за дейността на колективните 
инвестиционни схеми и на други предприятия 
за колективно инвестиране (ЗДКИСДПКИ) 
Комисията за финансов надзор реши:
Издава лиценз на „Състейнабъл Асет 
Мениджмънт“ АД, със седалище и адрес на 
управление: гр. София 1113, район „Слатина“, 
бул. Цариградско шосе № 101, ет. 1, ап. офис 
24, за извършване на следните дейности по 
чл. 86, ал. 1 от ЗДКИСДПКИ:
Управление на дейността на колективни 
инвестиционни схеми, включително:
– управление на инвестициите;
– администриране на дяловете, включи­
телно правни услуги и счетоводни услуги във 
връзка с управление на активите, искания 
за информация на инвеститорите, оценка на 
активите и изчисляване цената на дяловете, 
контрол за спазване на законовите изисква­
ния, управление на риска, водене на книгата 
на притежателите на дялове, в случаите на 
извършване на дейност по управление на ко­
лективна инвестиционна схема с произход от 
друга държава членка, разпределение на диви­
денти и други плащания, издаване, продажба 
и обратно изкупуване на дялове, изпълнение 
на договори, водене на отчетност;
– маркетингови услуги.
„Състейнабъл Асет Мениджмънт“ АД може 
да предоставя и допълнителните услуги по 
чл. 86, ал. 2 от ЗДКИСДПКИ, както следва:
– управление на дейността на национални 
инвестиционни фондове;
– управление в съответствие със сключен 
с клиента договор на портфейл, включително 
портфейл на предприятие за колективно ин­
вестиране, включващ финансови инструменти, 
по собствена преценка, без специални нареж­
дания на клиента;
– инвестиционни консултации относно 
финансови инструменти;
– съхранение и администриране на дялове 
на предприятия за колективно инвестиране.
На основание чл. 13, ал. 3 от ЗКФН реше­
нието може да бъде обжалвано по съдебен ред 
пред Административния съд – София област, 
в 14-дневен срок от съобщаването му. Обжал­
ването на решението не спира изпълнението 
на индивидуалния административен акт. При 
обжалване чл. 166 от Административнопроце­
суалния кодекс не се прилага. 
Председател: 
В. Големански
7267
ОБЛАСТЕН УПРАВИТЕЛ
НА ОБЛАСТ КЮСТЕНДИЛ
ЗАПОВЕД № ОА-ДС-19-5
от 26 ноември 2025 г.
На основание чл. 32, ал. 1 от Закона за 
администрацията, § 4к, ал. 6 от преходните 
и заключителните разпоредби на Закона за 
собствеността и ползването на земеделските 
земи, чл. 28б, ал. 8 от Правилника за прила­
гане на Закона за собствеността и ползването 
на земеделските земи, протокол № КД-03-75 
от 15.05.2025 г. и констативен протокол от 
5.11.2025 г. на Община Сапарева баня одобря­
вам план на новообразувани имоти по § 4 от 
ПЗР на ЗСПЗЗ и регистъра към него за имот с 
идентификатор № 53254.51.219 с площ 500 кв. м, 
намиращ се в землището на с. Овчарци, община 
Сапарева баня, област Кюстендил.
Одобреният план може да бъде обжалван 
чрез областния управител на област Кюстендил 
пред Районния съд – Дупница, в 14-дневен срок 
от обнародването на заповедта в „Държавен 
вестник“.
Областен управител:
М. Чимев
7310
ОБЩИНА МОНТАНА
РЕШЕНИЕ № 539
от 20 ноември 2025 г.
На основание чл. 21, ал. 1, т. 11 от Закона 
за местното самоуправление и местната адми­
нистрация и чл. 127, ал. 6 и чл. 134, ал. 1, т. 1 
от ЗУТ Общинският съвет – Монтана, реши:
Одобрява проект за частично изменение 
на общия устройствен план на община Мон­
тана с обхват поземлен имот с идентифика­
тор 48489.13.477 по кадастралната карта на 
гр. Монтана, община Монтана, представляващ 
урегулиран поземлен имот (УПИ) IV, кв. 206 
по действащия подробен устройствен план 
на гр. Монтана, с който устройствената зона 
на имота се променя от „За обществено об­
служване“ в устройствена зона „За предимно 
производствена зона“ (Пп), с показатели за 
застрояване за предимно производствена ус­
тройствена зона (Пп): Пл. застр. – 40 – 70 %; 
Кинт. – 1,0 – 2,0; Позел. – 20 – 40 %.
Съгласно чл. 127, ал. 12 от ЗУТ изменението 
на общия устройствен план може да се обжалва 
по реда на чл. 215, ал. 1 от ЗУТ в 14-дневен 
срок от обнародването в „Държавен вестник“ 
на акта за одобряването или приемането му от 
собствениците на недвижими имоти, непосред­
ствено засегнати от неговите предвиждания. 
Обжалването не спира изпълнението на 
плана.
Председател:
И. Иванов
7287